CELEX: 32017R1991
Language: da
Date: 2017-10-25 00:00:00
Title: Europa-Parlamentets og Rådets forordning (EU) 2017/1991 af 25. oktober 2017 om ændring af forordning (EU) nr. 345/2013 om europæiske venturekapitalfonde og forordning (EU) nr. 346/2013 om europæiske sociale iværksætterfonde (EØS-relevant tekst)

10.11.2017   
               
               
                  DA
               
               
                  Den Europæiske Unions Tidende
               
               
                  L 293/1
               
            EUROPA-PARLAMENTETS OG RÅDETS FORORDNING (EU) 2017/1991
      af 25. oktober 2017
      om ændring af forordning (EU) nr. 345/2013 om europæiske venturekapitalfonde og forordning (EU) nr. 346/2013 om europæiske sociale iværksætterfonde
      (EØS-relevant tekst)
      EUROPA-PARLAMENTET OG RÅDET FOR DEN EUROPÆISKE UNION HAR —
      under henvisning til traktaten om Den Europæiske Unions funktionsmåde, særlig artikel 114,
      under henvisning til forslag fra Europa-Kommissionen,
      efter fremsendelse af udkast til lovgivningsmæssig retsakt til de nationale parlamenter,
      under henvisning til udtalelse fra Den Europæiske Centralbank (1),
      under henvisning til udtalelse fra Det Europæiske Økonomiske og Sociale Udvalg (2),
      efter den almindelige lovgivningsprocedure (3), og
      ud fra følgende betragtninger:
      
                  (1)
               
               
                  Europa-Parlamentets og Rådets forordning (EU) nr. 345/2013 (4) og (EU) nr. 346/2013 (5) indeholder bestemmelser om ensartede krav og vilkår til forvaltere af kollektive investeringsvirksomheder, som har til hensigt at anvende betegnelserne »EuVECA« og »EuSEF« til markedsføring af henholdsvis kvalificerede venturekapitalfonde og kvalificerede sociale iværksætterfonde i Unionen. Forordning (EU) nr. 345/2013 og (EU) nr. 346/2013 indeholder navnlig bestemmelser om kvalificerede investeringer, kvalificerede porteføljevirksomheder og berettigede investorer. I henhold til forordning (EU) nr. 345/2013 og (EU) nr. 346/2013 er kun forvaltere, hvis samlede aktiver under forvaltning ikke overstiger den tærskelværdi, der er omhandlet i artikel 3, stk. 2, litra b), i Europa-Parlamentets og Rådets direktiv 2011/61/EU (6), berettiget til at bruge henholdsvis betegnelsen »EuVECA« og betegnelsen »EuSEF«.
               
            
                  (2)
               
               
                  Kommissionens meddelelse af 26. november 2014 om en investeringsplan for Europa omfatter en samlet strategi til tackling af manglen på finansiering, der hæmmer Europas vækstpotentiale og dets potentiale til at skabe job til sine borgere. Den sigter mod at mobilisere private investeringer ved at anvende offentlig finansiering og ved at forbedre den retlige ramme for investeringsmiljøet.
               
            
                  (3)
               
               
                  Kommissionens meddelelse af 30. september 2015 om etablering af en handlingsplan for etablering af en kapitalmarkedsunion er et vigtigt element i investeringsplanen. Den har til formål at mindske fragmenteringen af kapitalmarkederne og øge udbuddet af kapital til virksomhederne fra både i og uden for Unionen gennem etablering af et reelt indre kapitalmarked. Det fremgår af meddelelsen, at det er nødvendigt at ændre forordning (EU) nr. 345/2013 og (EU) nr. 346/2013 for at sikre, at rammerne er bedst egnede til at støtte investeringer i små og mellemstore virksomheder (SMV'er).
               
            
                  (4)
               
               
                  Markedet for kvalificerede venturekapitalfonde og kvalificerede sociale iværksætterfonde bør åbnes for at øge stordriftsfordele, mindske transaktions- og driftsomkostninger, forbedre konkurrencen og styrke investorernes valgmuligheder. Udvidelsen af basen af potentielle forvaltere bidrager til at åbne dette marked og vil være til fordel for virksomheder, der søger investeringer, idet det giver dem adgang til finansiering fra et større og mere varieret udbud af kilder til risikoinvestering. Anvendelsesområdet for forordning (EU) nr. 345/2013 og (EU) nr. 346/2013 bør derfor udvides ved at åbne op for brugen af betegnelserne »EuVECA« og »EuSEF« for forvaltere af kollektive investeringsvirksomheder, der er godkendt efter artikel 6 i direktiv 2011/61/EU.
               
            
                  (5)
               
               
                  For at bevare et højt niveau for investorbeskyttelse bør forvaltere af kollektive investeringsvirksomheder, der er godkendt efter artikel 6 i direktiv 2011/61/EU, fortsat være omfattet af kravene i nævnte direktiv og bør fortsat opfylde visse bestemmelser i forordning (EU) nr. 345/2013 eller forordning (EU) nr. 346/2013, nemlig bestemmelserne vedrørende berettigede investeringer, målgruppen af investorer og informationskrav. De kompetente myndigheder, som direktiv 2011/61/EU giver tilsynsbeføjelser til, bør også udøve disse beføjelser over for sådanne forvaltere.
               
            
                  (6)
               
               
                  For at sikre, at de kompetente myndigheder kender til enhver ny anvendelse af betegnelserne »EuVECA« og »EuSEF«, bør forvaltere af kollektive investeringsvirksomheder, der er godkendt efter artikel 6 i direktiv 2011/61/EU, registrere de enkelte kvalificerede venturekapitalfonde og kvalificerede sociale iværksætterfonde, som de har til hensigt at forvalte eller markedsføre. Dette bør sikre, at sådanne forvaltere kan opretholde deres forretningsmodeller ved at kunne forvalte kollektive investeringsvirksomheder, der er etableret i andre medlemsstater, og yderligere udvide sortimentet af produkter, som de udbyder.
               
            
                  (7)
               
               
                  Viften af berettigede virksomheder, som kvalificerede venturekapitalfonde kan investere i, bør udvides med henblik på yderligere at øge udbuddet af kapital til virksomhederne. Definitionen af kvalificerede porteføljevirksomheder bør derfor omfatte virksomheder med op til 499 ansatte (små midcapselskaber), der ikke er optaget til handel på et reguleret marked eller på en multilateral handelsfacilitet, og SMV'er, der er børsnoteret på SMV-vækstmarkeder. De nye investeringsmuligheder bør også indebære, at enheder i vækstfasen, der allerede har adgang til andre finansieringskilder, såsom SMV-vækstmarkeder, kan modtage kapital fra kvalificerede venturekapitalfonde, hvilket til gengæld burde bidrage til udviklingen af SMV-vækstmarkeder. Hertil kommer, at investeringer fra kvalificerede venturekapitalfonde i kvalificerede porteføljevirksomheder ikke uden videre medfører, at disse kvalificerede porteføljevirksomheder er afskåret fra støtte i offentlige programmer. For yderligere at fremme investeringer bør det være muligt at oprette en holdingfondsstruktur i henhold til forordning (EU) nr. 345/2013 og (EU) nr. 346/2013.
               
            
                  (8)
               
               
                  For at gøre anvendelsen af betegnelsen »EuSEF« mere attraktiv og for yderligere at øge forsyningen af kapital til sociale virksomheder bør spektret af støtteberettigede virksomheder, som kvalificerede sociale iværksætterfonde kan investere i, udvides ved at udvide definitionen af positive sociale resultater. En sådan udvidelse vil forenkle det reguleringsmæssige landskab for sociale iværksætterfonde og vil gøre det lettere for investorer at deltage i sådanne fonde ved at imødegå forskellene mellem forskellige fortolkninger af, hvad der udgør positive sociale resultater i forskellige sammenhænge i Unionen.
               
            
                  (9)
               
               
                  Kvalificerede venturekapitalfonde bør på længere sigt også kunne deltage i finansieringsstigen for ikke børsnoterede SMV'er, ikke børsnoterede small- og midcapselskaber og SMV'er, der er børsnoteret på SMV-vækstmarkeder, for yderligere at styrke deres potentiale til at opnå indtjening fra højvækstvirksomheder. Opfølgende investeringer efter den første investering bør derfor være tilladt.
               
            
                  (10)
               
               
                  Registreringsprocedurerne bør være enkle og omkostningseffektive. Derfor bør en registrering af en forvalter i overensstemmelse med forordning (EU) nr. 345/2013 eller (EU) nr. 346/2013 også fungere som en registrering som omhandlet i direktiv 2011/61/EU i forbindelse med forvaltningen af kvalificerede venturekapitalfonde eller kvalificerede sociale iværksætterfonde. Registreringsafgørelser og afslag på registrering i henhold til forordning (EU) nr. 345/2013 eller forordning (EU) nr. 346/2013 bør, hvis det er relevant, kunne indbringes til administrativ eller retslig prøvelse i overensstemmelse med national ret.
               
            
                  (11)
               
               
                  Oplysningerne anført i ansøgningen om registrering og stillet til rådighed for Den Europæiske Tilsynsmyndighed (Den Europæiske Værdipapir- og Markedstilsynsmyndighed) (»ESMA«) oprettet ved Europa-Parlamentets og Rådets forordning (EU) nr. 1095/2010 (7) bør anvendes ved tilrettelæggelsen og gennemførelsen af peer reviews i overensstemmelse med forordning (EU) nr. 1095/2010 og alene inden for rammerne af direktiv 2011/61/EU og forordning (EU) nr. 345/2013, (EU) nr. 346/2013 og (EU) nr. 1095/2010, herunder reglerne om indsamling af oplysninger. Dette bør ikke på nogen måde på forhånd afgøre udfaldet af den kommende lovgivningsmæssige revision af forordning (EU) nr. 1095/2010 og direktiv 2011/61/EU.
               
            
                  (12)
               
               
                  Gebyrer og andre afgifter, som værtslande pålægger forvaltere af kvalificerede venturekapitalfonde eller kvalificerede sociale iværksætterfonde, bidrager til lovgivningsmæssig forskel og udgør undertiden væsentlige hindringer for grænseoverskridende aktiviteter. Sådanne gebyrer og afgifter hæmmer den frie kapitalstrøm på tværs af Unionens grænser og undergraver således det indre markeds principper. Det er derfor nødvendigt at understrege og præcisere, at forbuddet mod pålæggelse af krav eller administrative procedurer fra værtslandets side i forbindelse med markedsføring af kvalificerede venturekapitalfonde og kvalificerede sociale iværksætterfonde på dens område også omfatter et forbud mod at pålægge forvalterne af disse fonde gebyrer og andre afgifter for markedsføring af sådanne fonde, hvis der ikke skal varetages nogen tilsynsopgave.
               
            
                  (13)
               
               
                  Forordning (EU) nr. 345/2013 og (EU) nr. 346/2013 kræver, at forvaltere af kvalificerede venturekapitalfonde og kvalificerede sociale iværksætterfonde, der ikke er godkendt i overensstemmelse med direktiv 2011/61/EU, til enhver tid har et tilstrækkeligt kapitalgrundlag. Med henblik på at udvikle et passende og forholdsmæssigt kapitalgrundlagskrav for forvaltere af kvalificerede venturekapitalfonde og for forvaltere af kvalificerede sociale iværksætterfonde bør niveauet for kapitalgrundlaget baseres på kumulative kriterier og være væsentligt lavere og mindre komplekse end de beløb, der er fastlagt i direktiv 2011/61/EU, for at tage hensyn til disse fondes særlige karakter, art og begrænsede størrelse og for at overholde proportionalitetsprincippet. For at sikre en ensartet opfattelse af disse krav til disse forvaltere i hele Unionen bør der i nærværende forordning fastsættes bestemmelser for anvendelsen af minimumskapitalkrav og kapitalgrundlag. På grund af den særlige rolle, som kvalificerede venturekapitalfonde og kvalificerede sociale iværksætterfonde kan spille i forbindelse med kapitalmarkedsunionen, navnlig med hensyn til fremme af finansiering af venturekapitalfonde og sociale iværksætterfonde, er det nødvendigt at fastsætte specifikke og målrettede kapitalgrundlagsregler for registrerede forvaltere, der afviger fra den kapitalgrundlagsmæssige ramme for godkendte forvaltere, der er fastsat i direktiv 2011/61/EU.
               
            
                  (14)
               
               
                  ESMA bør kunne udarbejde udkast til reguleringsmæssige tekniske standarder med henblik på forelæggelse for Kommissionen. Disse standarder bør præcisere de oplysninger, der skal forelægges de kompetente myndigheder i ansøgninger om registrering af forvaltere eller fonde efter forordning (EU) nr. 345/2013 og (EU) nr. 346/2013, og bør præcisere de dele af disse oplysninger, der bør gøres tilgængelige for ESMA af de kompetente myndigheder med henblik på at sætte ESMA i stand til at tilrettelægge og gennemføre peer reviews i henhold til forordning (EU) nr. 1095/2010.
               
            
                  (15)
               
               
                  Da nærværende forordning giver forvaltere af kollektive investeringsvirksomheder, der er godkendt efter artikel 6 i direktiv 2011/61/EU, mulighed for at bruge betegnelserne »EuVECA« og »EuSEF«, bør den centrale database, der føres af ESMA i overensstemmelse med forordning (EU) nr. 345/2013 og (EU) nr. 346/2013, også indeholde oplysninger om de kvalificerede venturekapitalfonde og kvalificerede sociale iværksætterfonde, der forvaltes og markedsføres af sådanne forvaltere.
               
            
                  (16)
               
               
                  For at undgå potentielle markedsforstyrrelser er det nødvendigt at indrømme eksisterende forvaltere af kvalificerede venturekapitalfonde og kvalificerede sociale iværksætterfonde en undtagelse fra reglerne om kapitalgrundlag i henhold til denne forordning i disse fondes løbetid. Sådanne forvaltere skal dog sikre, at de til enhver tid kan godtgøre, at deres kapitalgrundlag er tilstrækkeligt til at videreføre deres operationer.
               
            
                  (17)
               
               
                  I forbindelse med den næste revision af forordning (EU) nr. 345/2013 og (EU) nr. 346/2013 bør Kommissionen undersøge, om det vil være hensigtsmæssigt at skabe en yderligere frivillig valgmulighed for detailinvestorer ved hjælp af en feederfond efter forordning (EU) nr. 345/2013 og (EU) nr. 346/2013 for de kvalificerede venturekapitalfonde og kvalificerede sociale iværksætterfonde, som ønsker at udvide deres investorgrundlag. Kommissionen bør også undersøge, om det kan være gavnligt at sænke den relativt høje tærskel for minimumsinvestering, navnlig fordi den kan betragtes som en potentiel hindring for flere investeringer i disse fonde. Den bør også undersøge, om det vil være hensigtsmæssigt at udvide anvendelsen af betegnelsen »EuSEF« til visse crowdfunding- og mikrofinansieringsenheder med stor social indvirkning. Selv om venturekapital fortsat er en meget risikabel investeringsform, bør man huske på, at andre lige så risikable uregulerede investeringsformer i stigende omfang er tilgængelige for forbrugerne. Sådanne investeringsformer, såsom crowdfunding, er på nuværende tidspunkt ikke regulerede på EU-plan, hvorimod anvendelsen af betegnelserne »EuVECA« og »EuSEF« reguleres og overvåges.
               
            
                  (18)
               
               
                  Kommissionens arbejde med en kapitalmarkedsunion pegede på definitionen af markedsføring og forskellene i de nationale kompetente myndigheders fortolkning af denne definition som væsentlige hindringer for grænseoverskridende investeringer. Kommissionen bør evaluere egnetheden af denne definition.
               
            
                  (19)
               
               
                  Endvidere bør Kommissionen undersøge, om det vil være hensigtsmæssigt at indføre et markedsføringspas for forvaltere af kvalificerede venturekapitalfonde og kvalificerede sociale iværksætterfonde, og om definitionen af markedsføring for venturekapital er hensigtsmæssig. Efter denne undersøgelse bør Kommissionen forelægge Europa-Parlamentet og Rådet en rapport, som, hvis det er relevant, ledsages af et lovgivningsforslag.
               
            
                  (20)
               
               
                  Målene for denne forordning, nemlig yderligere at styrke et indre marked for kvalificerede venturekapitalfonde og kvalificerede sociale iværksætterfonde ved at styrke brugen af betegnelserne »EuVECA« og »EuSEF«, kan ikke i tilstrækkelig grad opfyldes af medlemsstaterne, men kan på grund af dens omfang og virkninger bedre nås på EU-plan; Unionen kan derfor træffe foranstaltninger i overensstemmelse med nærhedsprincippet, jf. artikel 5 i traktaten om Den Europæiske Union. I overensstemmelse med proportionalitetsprincippet, jf. nævnte artikel, går denne forordning ikke videre, end hvad der er nødvendigt for at nå disse mål.
               
            
                  (21)
               
               
                  Denne forordning bør ikke berøre anvendelsen af statsstøtteregler for kvalificerede venturekapitalfonde. Sådanne fonde kan tjene som drivkraft for statsstøtte til fremme af risikokapitalinvesteringer i SMV'er gennem eksempelvis gunstigere behandling af private investorer end af offentlige investorer, forudsat at sådan støtte er forenelig med reglerne om statsstøtte og navnlig med Kommissionens forordning (EU) nr. 651/2014 (8).
               
            
                  (22)
               
               
                  Forordning (EU) nr. 345/2013 og (EU) nr. 346/2013 bør ændres i overensstemmelse hermed —
               
            VEDTAGET DENNE FORORDNING:
      Artikel 1
      I forordning (EU) nr. 345/2013 foretages følgende ændringer:
      
                  1)
               
               
                  Artikel 2, stk. 2, affattes således:
                  »2.   Artikel 3-6, artikel 12, artikel 13, stk. 1, litra c) og i), artikel 14a-19, artikel 20, stk. 3, andet afsnit, og artikel 21 og 21a i denne forordning finder anvendelse på forvaltere af kollektive investeringsvirksomheder, der er godkendt efter artikel 6 i direktiv 2011/61/EU, som forvalter porteføljer i kvalificerede venturekapitalfonde, og som har til hensigt at bruge betegnelsen »EuVECA« i forbindelse med markedsføring af disse fonde i Unionen.«
               
            
                  2)
               
               
                  Artikel 3, stk. 1, ændres således:
                  
                              a)
                           
                           
                              Litra d), nr. i), affattes således:
                              
                                          »i)
                                       
                                       
                                          på det tidspunkt, hvor den kvalificerede venturekapitalfond foretager den første investering i denne virksomhed, opfylder en af følgende betingelser:
                                          
                                                      —
                                                   
                                                   
                                                      ikke er optaget til handel på et reguleret marked eller i en multilateral handelsfacilitet som defineret i artikel 4, stk. 1, nr. 21) og 22), i Europa-Parlamentets og Rådets direktiv 2014/65/EU (*1) og beskæftiger op til 499 personer
                                                   
                                                
                                                      —
                                                   
                                                   
                                                      er en lille eller mellemstor virksomhed som defineret i artikel 4, stk. 1, nr. 13), i direktiv 2014/65/EU, der er børsnoteret på et SMV-vækstmarked som defineret i artikel 4, stk. 1, nr. 12), i nævnte direktiv
                                                   
                                                
                                    
                                 (*1)  Europa-Parlamentets og Rådets direktiv 2014/65/EU af 15. maj 2014 om markeder for finansielle instrumenter og om ændring af direktiv 2002/92/EF og direktiv 2011/61/EU (EUT L 173 af 12.6.2014, s. 349).«"
						
                           
                        
                              b)
                           
                           
                              Litra k) affattes således:
                              »k)   »hjemland«: den medlemsstat, hvor forvalteren af en kvalificeret venturekapitalfond har sit vedtægtsmæssige hjemsted«.
                           
                        
                              c)
                           
                           
                              Litra m) affattes således:
                              
                                          »m)
                                       
                                       
                                          »kompetent myndighed«
                                          
                                                      i)
                                                   
                                                   
                                                      for forvaltere som omhandlet i artikel 2, stk. 1, i denne forordning, den kompetente myndighed, der er omhandlet i artikel 3, stk. 3, litra a), i direktiv 2011/61/EU
                                                   
                                                
                                                      ii)
                                                   
                                                   
                                                      for forvaltere som omhandlet i artikel 2, stk. 2, i denne forordning, den kompetente myndighed, der er omhandlet i artikel 7, stk. 1, i direktiv 2011/61/EU
                                                   
                                                
                                                      iii)
                                                   
                                                   
                                                      for kvalificerede venturekapitalfonde, den kompetente myndighed i den medlemsstat, hvor den kvalificerede venturekapitalfond er etableret«.
                                                   
                                                
                                    
                        
                              d)
                           
                           
                              Følgende litra tilføjes:
                              »n)   »kompetent myndighed i værtslandet«: den myndighed i en medlemsstat, som ikke er hjemlandet, hvor den kvalificerede venturekapitalfond er markedsført.«
                           
                        
            
                  3)
               
               
                  Artikel 7, litra f), affattes således:
                  
                              »f)
                           
                           
                              behandle deres investorer redeligt. Dette udelukker ikke en gunstigere behandling af private investorer end af en offentlig investor, forudsat at en sådan behandling er forenelig med statsstøttereglerne, navnlig artikel 21 i Kommissionens forordning (EU) nr. 651/2014 (*2), og fremgår af fondens bestemmelser eller vedtægter
                           
                        
                     (*2)  Kommissionens forordning (EU) nr. 651/2014 af 17. juni 2014 om visse kategorier af støttes forenelighed med det indre marked i henhold til traktatens artikel 107 og 108 (EUT L 187 af 26.6.2014, s. 1).«"
						
               
            
                  4)
               
               
                  Artikel 10 ændres således:
                  
                              a)
                           
                           
                              Stk. 2 affattes således:
                              »2.   Både internt forvaltede kvalificerede venturekapitalfonde og eksterne forvaltere af kvalificerede venturekapitalfonde skal have en startkapital på 50 000 EUR.«
                           
                        
                              b)
                           
                           
                              Følgende stykker tilføjes:
                              »3.   Kapitalgrundlaget skal til enhver tid udgøre mindst en ottendedel af det foregående års faste omkostninger for den samme forvalter. Den kompetente myndighed i hjemlandet kan tilpasse dette krav i tilfælde af en væsentlig ændring i forvalterens virksomhed siden det foregående år. Hvis en forvalter af en kvalificeret venturekapitalfond ikke har gennemført et års aktivitet, er kravet en ottendedel af de faste omkostninger i den pågældendes forretningsplan, medmindre den kompetente myndighed i hjemlandet kræver en tilpasning af planen.
                              4.   Hvor værdien af de kvalificerede venturekapitalfonde, der forvaltes af forvalteren, overstiger 250 000 000 EUR, skal forvalteren have et større beløb i kapitalgrundlag. Dette yderligere beløb skal være på 0,02 % af den del af værdien af de kvalificerede venturekapitalfonde, der overstiger 250 000 000 EUR.
                              5.   Den kompetente myndighed i hjemlandet kan give forvalteren af den kvalificerede venturekapitalfond tilladelse til at undlade at fremskaffe op til 50 % af det yderligere beløb, der er omhandlet i stk. 4, hvis denne forvalter har modtaget en garanti af tilsvarende størrelse fra et kreditinstitut eller et forsikringsselskab, der har sit vedtægtsmæssige hjemsted i en medlemsstat eller et tredjeland, forudsat at det er underkastet tilsynsregler, som de kompetente myndigheder i hjemlandet betragter som svarende til reglerne i EU-retten.
                              6.   Kapitalgrundlaget skal være investeret i likvide aktiver eller let omsættelige aktiver og må ikke omfatte spekulative positioner.«
                           
                        
            
                  5)
               
               
                  I artikel 12 tilføjes følgende stykke:
                  »4.   Den kompetente myndighed i hjemlandet skal give rettidig adgang til alle oplysninger, der er indsamlet i henhold til denne artikel, til den kompetente myndighed for den enkelte berørte kvalificerede venturekapitalfond og den kompetente myndighed i de enkelte berørte værtslande og ESMA efter proceduren i artikel 22.«
               
            
                  6)
               
               
                  Artikel 13, stk. 1, litra b), affattes således:
                  
                              »b)
                           
                           
                              beløbsstørrelsen af kapitalgrundlaget, der er til rådighed for forvalteren til at opretholde de menneskelige og tekniske ressourcer, som er nødvendige for en korrekt forvaltning af dennes kvalificerede venturekapitalfonde«.
                           
                        
            
                  7)
               
               
                  Artikel 14 ændres således:
                  
                              a)
                           
                           
                              Stk. 1, litra e), udgår.
                           
                        
                              b)
                           
                           
                              Stk. 2 litra d), udgår.
                           
                        
                              c)
                           
                           
                              Følgende stykker tilføjes:
                              »4.   Den kompetente myndighed i hjemlandet underretter den i stk. 1 omhandlede forvalter om, hvorvidt denne er blevet registreret som forvalter af en kvalificeret venturekapitalfond, senest to måneder efter at denne har fremsendt alle de i nævnte stykke omhandlede oplysninger.
                              5.   En registrering i overensstemmelse med nærværende artikel udgør en registrering som omhandlet i artikel 3, stk. 3, i direktiv 2011/61/EU med hensyn til forvaltningen af kvalificerede venturekapitalfonde.
                              6.   En forvalter af en kvalificeret venturekapitalfond som omhandlet i denne artikel meddeler den kompetente myndighed i hjemlandet enhver væsentlig ændring af betingelserne for dens første registrering i overensstemmelse med denne artikel, inden sådanne ændringer gennemføres.
                              Hvis den kompetente myndighed i hjemlandet beslutter at indføre restriktioner eller afvise de i første afsnit omhandlede ændringer, skal den underrette forvalteren af den kvalificerede venturekapitalfond inden for en måned efter modtagelse af meddelelsen af disse ændringer. Den kompetente myndighed kan forlænge denne frist med op til en måned, hvis den anser det for nødvendigt på grund af sagens særlige omstændigheder efter at have underrettet forvalteren af den kvalificerede venturekapitalfond. Ændringerne kan gennemføres, hvis den relevante kompetente myndighed ikke modsætter sig ændringerne inden for den relevante vurderingsperiode.
                              7.   Med henblik på at sikre ensartet anvendelse af denne artikel, kan ESMA udarbejde udkast til reguleringsmæssige tekniske standarder for yderligere at præcisere, hvilke oplysninger den kompetente myndighed skal have i forbindelse med anmodningen om den i stk. 1 fastsatte registrering, og for yderligere at præcisere de i stk. 2 fastsatte betingelser.
                              Kommissionen tillægges beføjelse til at supplere denne forordning ved at vedtage de i nærværende stykkes første afsnit omhandlede reguleringsmæssige tekniske standarder i overensstemmelse med artikel 10-14 i forordning (EU) nr. 1095/2010.
                              8.   Med henblik på at sikre ensartet anvendelse af denne artikel kan ESMA udarbejde udkast til reguleringsmæssige tekniske standarder for standardformularer, modeller og procedurer for indgivelse af oplysninger til den kompetente myndighed i forbindelse med den i stk. 1 fastsatte anmodning om registrering og de i stk. 2 fastsatte betingelser.
                              Kommissionen tillægges beføjelse til at vedtage de i nærværende stykkes første afsnit omhandlede gennemførelsesmæssige tekniske standarder i overensstemmelse med artikel 15 i forordning (EU) nr. 1095/2010.
                              9.   ESMA skal tilrettelægge og gennemføre peer reviews i henhold til artikel 30 i forordning (EU) nr. 1095/2010 med henblik på at styrke sammenhængen mellem de registreringsprocedurer, der foretages af de kompetente myndigheder i henhold til nærværende forordning.«
                           
                        
            
                  8)
               
               
                  Følgende artikler indsættes:
                  »Artikel 14a
                  1.   Forvaltere af kollektive investeringsvirksomheder, der er godkendt efter artikel 6 i direktiv 2011/61/EU, ansøger om registrering af de kvalificerede venturekapitalfonde, for hvilke de har til hensigt at bruge betegnelsen »EuVECA«.
                  2.   Den i stk. 1 omhandlede ansøgning om registrering indgives til den kompetente myndighed for den kvalificerede venturekapitalfond og skal indeholde følgende:
                  
                              a)
                           
                           
                              reglerne eller vedtægterne for den kvalificerede venturekapitalfond
                           
                        
                              b)
                           
                           
                              oplysninger om depositarens identitet
                           
                        
                              c)
                           
                           
                              de oplysninger, der er omhandlet i artikel 14, stk. 1
                           
                        
                              d)
                           
                           
                              en liste over de medlemsstater, hvor de i stk. 1 omhandlede forvaltere har etableret eller har til hensigt at etablere kvalificerede venturekapitalfonde.
                           
                        Med henblik på første afsnit, litra c), skal oplysningerne om de foranstaltninger, der er truffet for at opfylde kravene i kapitel II, omhandle de foranstaltninger, der er truffet for at overholde artikel 5 og 6 og artikel 13, stk. 1, litra c) og i).
                  3.   Hvis den kompetente myndighed for en kvalificeret venturekapitalfond og den kompetente myndighed i hjemlandet ikke er den samme, anmoder den kompetente myndighed for den kvalificerede venturekapitalfond den kompetente myndighed i hjemlandet om oplysninger om, hvorvidt den kvalificerede venturekapitalfond er omfattet af forvalterens tilladelse til at forvalte AIF'er, og om de i artikel 14, stk. 2, litra a), fastsatte betingelser er opfyldt.
                  Den kompetente myndighed for den kvalificerede venturekapitalfond kan også anmode den kompetente myndighed i hjemlandet om præcisering og oplysninger, hvad angår den i stk. 2 omhandlede dokumentation.
                  Den kompetente myndighed i hjemlandet skal afgive svar i løbet af en måned efter den dato, hvor myndigheden har modtaget anmodningen fra den kompetente myndighed for den kvalificerede venturekapitalfond.
                  4.   De i stk. 1 omhandlede forvaltere er ikke forpligtede til at give oplysninger eller dokumenter, som de allerede har givet i henhold til direktiv 2011/61/EU.
                  5.   Efter at have vurderet den dokumentation, der er modtaget i overensstemmelse med stk. 2, og efter at have modtaget eventuelle præciseringer og oplysninger som omhandlet i stk. 3, registrerer den kompetente myndighed for den kvalificerede venturekapitalfond en fond som en kvalificeret venturekapitalfond, hvis forvalteren af fonden opfylder betingelserne i artikel 14, stk. 2.
                  6.   Den kompetente myndighed for en kvalificeret venturekapitalfond underretter den i stk. 1 omhandlede forvalter om, hvorvidt denne fond er blevet registreret som en kvalificeret venturekapitalfond, senest to måneder efter at den pågældende forvalter har fremsendt al den i stk. 2 omhandlede dokumentation.
                  7.   Registreringen i henhold til denne artikel er gyldig på hele Unionens område og giver mulighed for markedsføring af disse fonde i hele Unionen under betegnelsen »EuVECA«.
                  8.   Med henblik på at sikre ensartet anvendelse af denne artikel, kan ESMA udarbejde udkast til reguleringsmæssige tekniske standarder med henblik på yderligere at præcisere, hvilke oplysninger der skal gives til de kompetente myndigheder i henhold til stk. 2.
                  Kommissionen tillægges beføjelse til at supplere denne forordning ved at vedtage de i nærværende stykkes første afsnit omhandlede reguleringsmæssige tekniske standarder i overensstemmelse med artikel 10-14 i forordning (EU) nr. 1095/2010.
                  9.   For at sikre ensartede betingelser for anvendelse af denne artikel kan ESMA udarbejde udkast til tekniske gennemførelsesstandarder for standardformularer, modeller og procedurer for indgivelse af oplysninger til de kompetente myndigheder i henhold til stk. 2.
                  Kommissionen tillægges beføjelse til at vedtage de i nærværende stykkes første afsnit omhandlede gennemførelsesmæssige tekniske standarder i overensstemmelse med artikel 15 i forordning (EU) nr. 1095/2010.
                  10.   ESMA tilrettelægger og gennemfører peer reviews i henhold til artikel 30 i forordning (EU) nr. 1095/2010 med henblik på at styrke sammenhængen mellem de registreringsprocedurer, der foretages af de kompetente myndigheder i henhold til nærværende forordning.
                  Artikel 14b
                  Medlemsstaterne sikrer, at ethvert afslag på registrering af en forvalter som omhandlet i artikel 14 eller af en fond som omhandlet i artikel 14a skal begrundes, skal meddeles de forvaltere, der er omhandlet i disse artikler, og kan indbringes for en national retsinstans, en administrativ myndighed eller en anden myndighed. Denne klagemulighed skal også eksistere med hensyn til registrering, hvis der ikke er truffet afgørelse om registreringen inden for to måneder efter, at forvalteren har indgivet alle de nødvendige oplysninger. Medlemsstaterne kan kræve, at en forvalter udtømmer alle forudgående administrative retsmidler efter national lovgivning, før den benytter denne klagemulighed.«
               
            
                  9)
               
               
                  Artikel 16, stk. 1 og 2, affattes således:
                  »1.   Hjemlandets kompetente myndighed underretter straks de kompetente myndigheder i værtslandene og ESMA om enhver registrering eller sletning fra registeret af en forvalter af en kvalificeret venturekapitalfond, om enhver tilføjelse eller sletning fra registeret af en kvalificeret venturekapitalfond og om enhver tilføjelse eller sletning fra medlemsstaternes liste, hvor en forvalter af en kvalificeret venturekapitalfond har til hensigt at markedsføre disse fonde.
                  Med henblik på første afsnit skal den kompetente myndighed for en kvalificeret venturekapitalfond, som er blevet registreret i overensstemmelse med artikel 14a, straks underrette den kompetente myndighed i hjemlandet, de kompetente myndigheder i værtslandene og ESMA om enhver tilføjelse eller sletning fra registeret af en kvalificeret venturekapitalfond eller enhver tilføjelse til eller sletning fra listen over de medlemsstater, hvor forvalteren af kvalificerede venturekapitalfonde har til hensigt at markedsføre denne fond.
                  2.   Værtslandets kompetente myndigheder må ikke pålægge forvaltere af kvalificerede venturekapitalfonde krav eller administrative procedurer i forbindelse med markedsføring af deres kvalificerede venturekapitalfonde og må ikke kræve forudgående godkendelse af markedsføringen, inden den iværksættes. Sådanne krav eller administrative procedurer omfatter gebyrer og andre afgifter.«
               
            
                  10)
               
               
                  Følgende artikel indsættes:
                  »Artikel 16a
                  1.   Med henblik på at tilrettelægge og gennemføre peer reviews i overensstemmelse med artikel 14, stk. 9, og artikel 14a, stk. 10, skal den kompetente myndighed i hjemlandet eller, hvis den ikke er den samme, den kompetente myndighed for den kvalificerede venturekapitalfond, sikre, at de endelige oplysninger, på grundlag af hvilke registreringen blev foretaget, som fastsat i artikel 14, stk. 1 og 2, og artikel 14a, stk. 2, stilles til rådighed for ESMA inden for en rimelig frist efter registreringen. Sådanne oplysninger skal stilles til rådighed efter proceduren i artikel 22.
                  2.   Med henblik på at sikre ensartet anvendelse af denne artikel kan ESMA udarbejde udkast til reguleringsmæssige tekniske standarder med henblik på yderligere at præcisere, hvilke oplysninger der skal gives ESMA i henhold til stk. 1.
                  Kommissionen tillægges beføjelse til at supplere denne forordning ved at vedtage de i nærværende stykkes første afsnit omhandlede reguleringsmæssige tekniske standarder i overensstemmelse med artikel 10-14 i forordning (EU) nr. 1095/2010.
                  3.   For at sikre ensartede betingelser for anvendelse af denne artikel kan ESMA udarbejde udkast til tekniske gennemførelsesstandarder for standardformularer, modeller og procedurer for indgivelse af oplysninger til ESMA i henhold til stk. 1.
                  Kommissionen tillægges beføjelse til at vedtage de i nærværende stykkes første afsnit omhandlede gennemførelsesmæssige tekniske standarder i overensstemmelse med artikel 15 i forordning (EU) nr. 1095/2010.«
               
            
                  11)
               
               
                  Artikel 17 affattes således:
                  »Artikel 17
                  1.   ESMA fører en central database, som er offentligt tilgængelig via internettet, og som indeholder en oversigt over alle forvaltere af kvalificerede venturekapitalfonde, der anvender betegnelsen »EuVECA«, og de kvalificerede venturekapitalfonde, som de anvender denne betegnelse for, samt de lande, hvori disse fonde markedsføres.
                  2.   På sit websted indsætter ESMA links til relevante oplysninger om tredjelande, der opfylder de gældende krav i artikel 3, stk. 1, litra d), nr. iv).«
               
            
                  12)
               
               
                  I artikel 18 indsættes følgende stykker:
                  »1a.   For forvaltere som omhandlet i artikel 2, stk. 2, er den kompetente myndighed i hjemlandet ansvarlig for at overvåge overholdelsen og tilstrækkeligheden af de ordninger og den organisation, som forvalteren har iværksat, således at forvalteren er i stand til at overholde de forpligtelser og regler, der vedrører oprettelse og drift af alle de kvalificerede venturekapitalfonde, den forvalter.
                  1b.   For en kvalificeret venturekapitalfond forvaltet af en forvalter som omhandlet i artikel 2, stk. 2, er den kompetente myndighed for den kvalificerede venturekapitalfond ansvarlig for at føre tilsyn med den kvalificerede venturekapitalfonds overholdelse af bestemmelserne i artikel 5 og 6 og i artikel 13, stk. 1, litra c) og i). Den kompetente myndighed for den kvalificerede venturekapitalfond er også ansvarlig for at føre tilsyn med denne fonds overholdelse af de forpligtelser, der er fastsat i fondsbestemmelserne eller fondens vedtægter.«
               
            
                  13)
               
               
                  I artikel 19 tilføjes følgende stykke:
                  »ESMA skal tilrettelægge og gennemføre peer reviews i henhold til artikel 30 i forordning (EU) nr. 1095/2010 med henblik på at styrke sammenhængen mellem de processer i forbindelse med tilsyns- og undersøgelsesbeføjelser, der gennemføres af de kompetente myndigheder i henhold til nærværende forordning.«
               
            
                  14)
               
               
                  Artikel 20 ændres således:
                  
                              a)
                           
                           
                              I stk. 2 erstattes »16. maj 2015« af »2. marts 2020«.
                           
                        
                              b)
                           
                           
                              Følgende stykke tilføjes:
                              »3.   Forvaltere som omhandlet i artikel 2, stk. 1, skal til enhver tid opfylde denne forordning og er ligeledes ansvarlige for enhver overtrædelse af denne forordning, herunder for enhver skade eller ethvert tab, der måtte opstå som følge deraf.
                              Forvaltere som omhandlet i artikel 2, stk. 2, skal til enhver tid overholde direktiv 2011/61/EU. De er ansvarlige for at sikre, at denne forordning overholdes, og er ansvarlige i overensstemmelse med direktiv 2011/61/EU. Disse forvaltere er også ansvarlige for enhver skade eller ethvert tab, der måtte opstå som følge af overtrædelse af denne forordning.«
                           
                        
            
                  15)
               
               
                  Artikel 21 ændres således:
                  
                              a)
                           
                           
                              Stk. 1 ændres således:
                              
                                          i)
                                       
                                       
                                          Den indledende tekst affattes således:
                                          »1.   Under overholdelse af proportionalitetsprincippet træffer den kompetente myndighed de passende foranstaltninger, der er omhandlet i stk. 2, alt efter hvad der er relevant, hvis forvalteren af en kvalificeret venturekapitalfond:«.
                                       
                                    
                                          ii)
                                       
                                       
                                          Litra c) affattes således:
                                          
                                                      »c)
                                                   
                                                   
                                                      anvender betegnelsen »EuVECA« uden at være registreret i overensstemmelse med artikel 14, eller hvis den kvalificerede venturekapitalfond ikke er registreret i overensstemmelse med artikel 14a«.
                                                   
                                                
                                    
                                          iii)
                                       
                                       
                                          Litra e) affattes således:
                                          
                                                      »e)
                                                   
                                                   
                                                      har opnået en registrering ved hjælp af falske erklæringer eller andre ulovlige midler i strid med artikel 14 eller artikel 14a«.
                                                   
                                                
                                    
                        
                              b)
                           
                           
                              Stk. 2, 3 og 4 affattes således:
                              »2.   I de tilfælde, der er omhandlet i stk. 1, skal den kompetente myndighed, hvis det er relevant:
                              
                                          a)
                                       
                                       
                                          træffe foranstaltninger til at sikre, at en forvalter af en berørt kvalificeret venturekapitalfond overholder artikel 5 og 6, artikel 7, litra a) og b), og artikel 12-14a, alt efter hvad der er relevant
                                       
                                    
                                          b)
                                       
                                       
                                          forbyde forvalteren af den berørte kvalificerede venturekapitalfond at anvende betegnelsen »EuVECA« og slette denne forvalter eller den berørte kvalificerede venturekapitalfond fra registret.
                                       
                                    3.   Den kompetente myndighed, som er omhandlet i stk. 1, underretter omgående enhver anden relevant kompetent myndighed, de kompetente myndigheder i ethvert værtsland i overensstemmelse med artikel 14, stk. 1, litra d), og ESMA om, at en forvalter af en kvalificeret venturekapitalfond eller en kvalificeret venturekapitalfond er slettet fra registret.
                              4.   Retten til at markedsføre en eller flere kvalificerede venturekapitalfonde under betegnelsen »EuVECA« i Unionen ophører med øjeblikkelig virkning fra datoen for den kompetente myndigheds beslutning, jf. stk. 2, litra b).«
                           
                        
                              c)
                           
                           
                              Følgende stykke tilføjes:
                              »5.   Hjemlandets eller værtslandets kompetente myndighed, alt efter hvad der er relevant, underretter straks ESMA, hvis de har klare og påviselige grunde til at tro, at forvalteren af en kvalificeret venturekapitalfond har begået en af de overtrædelser, der er omhandlet i artikel 21, stk. 1, litra a)-i).
                              ESMA kan under overholdelse af proportionalitetsprincippet fremsætte henstillinger i overensstemmelse med artikel 17 i forordning (EU) nr. 1095/2010 til de berørte kompetente myndigheder om at træffe en eller flere af de foranstaltninger, der er omhandlet i stk. 2 i nærværende artikel, eller at undlade at træffe sådanne foranstaltninger.«
                           
                        
            
                  16)
               
               
                  Følgende artikel indsættes:
                  »Artikel 21a
                  De beføjelser, der er tillagt kompetente myndigheder i henhold til direktiv 2011/61/EU, herunder bestemmelserne vedrørende sanktioner, udøves også for så vidt angår de forvaltere, der er omhandlet i artikel 2, stk. 2, i denne forordning.«
               
            
                  17)
               
               
                  Artikel 26 ændres således:
                  
                              a)
                           
                           
                              I stk. 2, litra a), ændres »den 22. juli 2017« til »den 2. marts 2022«.
                           
                        
                              b)
                           
                           
                              Følgende stykke tilføjes:
                              »4.   Parallelt med revisionen i overensstemmelse med artikel 69 i direktiv 2011/61/EU, og særlig for så vidt angår forvaltere, der er registreret i henhold til artikel 3, stk. 2, litra b), i nævnte direktiv, analyserer Kommissionen:
                              
                                          a)
                                       
                                       
                                          forvaltningen af kvalificerede venturekapitalfonde og det hensigtsmæssige i at foretage ændringer i den retlige ramme, herunder muligheden for at indføre et forvaltningspas, og
                                       
                                    
                                          b)
                                       
                                       
                                          hvorvidt definitionen af markedsføring for kvalificerede venturekapitalfonde er egnet, konsekvenserne af denne definition samt af de forskellige nationale fortolkninger heraf for kvalificerede venturekapitalfondes drift og levedygtighed og af den grænseoverskridende fordeling af sådanne fonde.
                                       
                                    Efter denne revision forelægger Kommissionen Europa-Parlamentet og Rådet en rapport, som, hvis det er relevant, ledsages af et lovgivningsforslag.«
                           
                        
            Artikel 2
      I forordning (EU) nr. 346/2013 foretages følgende ændringer:
      
                  1)
               
               
                  Artikel 2, stk. 2, affattes således:
                  »2.   Artikel 3-6, artikel 10 og 13, artikel 14, stk. 1, litra d), e) og f), artikel 15a-20, artikel 21, stk. 3, andet afsnit, og artikel 22 og 22a i denne forordning finder anvendelse på forvaltere af kollektive investeringsvirksomheder, der er godkendt efter artikel 6 i direktiv 2011/61/EU, som forvalter porteføljer i kvalificerede sociale iværksætterfonde, og som har til hensigt at bruge betegnelsen »EuSEF« i forbindelse med markedsføring af disse fonde i Unionen.«
               
            
                  2)
               
               
                  Artikel 3, stk. 1, første afsnit, ændres således:
                  
                              a)
                           
                           
                              Litra d), nr. ii), affattes således:
                              
                                          »ii)
                                       
                                       
                                          tilstræber målbare og positive sociale resultater som sin primære målsætning i overensstemmelse med dens vedtægter, statutter eller andre regler eller vedtægter, som kræves til dens oprettelse, hvor virksomheden:
                                          
                                                      —
                                                   
                                                   
                                                      leverer tjenester eller varer, der giver et socialt udbytte
                                                   
                                                
                                                      —
                                                   
                                                   
                                                      anvender en metode til produktion af varer eller tjenester, som er i overensstemmelse med dens sociale målsætning, eller
                                                   
                                                
                                                      —
                                                   
                                                   
                                                      yder finansiel støtte udelukkende til sociale virksomheder som defineret i de første to led«.
                                                   
                                                
                                    
                        
                              b)
                           
                           
                              Litra k) affattes således:
                              »k)   »hjemland«: den medlemsstat, hvor forvalteren af en kvalificeret social iværksætterfond har sit vedtægtsmæssige hjemsted«.
                           
                        
                              c)
                           
                           
                              Litra m) affattes således:
                              
                                          »m)
                                       
                                       
                                          »kompetent myndighed«:
                                          
                                                      i)
                                                   
                                                   
                                                      for forvaltere som omhandlet i artikel 2, stk. 1, i denne forordning, den kompetente myndighed, der er omhandlet i artikel 3, stk. 3, litra a), i direktiv 2011/61/EU
                                                   
                                                
                                                      ii)
                                                   
                                                   
                                                      for forvaltere som omhandlet i artikel 2, stk. 2, i denne forordning, den kompetente myndighed, der er omhandlet i artikel 7, stk. 1, i direktiv 2011/61/EU
                                                   
                                                
                                                      iii)
                                                   
                                                   
                                                      for kvalificerede sociale iværksætterfonde, den kompetente myndighed i den medlemsstat, hvor den sociale iværksætterfond er etableret«.
                                                   
                                                
                                    
                        
                              d)
                           
                           
                              Følgende litra tilføjes:
                              »n)   »kompetent myndighed i værtslandet«: den myndighed i en medlemsstat, som ikke er hjemlandet, hvor den kvalificerede sociale iværksætterfond er markedsført.«
                           
                        
            
                  3)
               
               
                  Artikel 11 ændres således:
                  
                              a)
                           
                           
                              Stk. 2 affattes således:
                              »2.   Både internt forvaltede kvalificerede sociale iværksætterfonde og eksterne forvaltere af kvalificerede sociale iværksætterfonde skal have en startkapital på 50 000 EUR.«
                           
                        
                              b)
                           
                           
                              Følgende stykker tilføjes:
                              »3.   Kapitalgrundlaget skal til enhver tid udgøre mindst en ottendedel af det foregående års faste omkostninger for den samme forvalter. Den kompetente myndighed i hjemlandet kan tilpasse dette krav i tilfælde af en væsentlig ændring i forvalterens virksomhed siden det foregående år. Hvis en forvalter af en kvalificeret social iværksætterfond ikke har gennemført et års aktivitet, er kravet en ottendedel af de faste omkostninger i den pågældendes forretningsplan, medmindre den kompetente myndighed i hjemlandet kræver en tilpasning af planen.
                              4.   Hvor værdien af de kvalificerede sociale iværksætterfonde, der forvaltes af forvalteren, overstiger 250 000 000 EUR, skal forvalteren have et større beløb i kapitalgrundlag. Dette yderligere beløb skal være på 0,02 % af den del af værdien af de kvalificerede sociale iværksætterfonde, der overstiger 250 000 000 EUR.
                              5.   Den kompetente myndighed i hjemlandet kan give forvalteren af den kvalificerede sociale iværksætterfond tilladelse til at undlade at fremskaffe op til 50 % af det yderligere beløb, der er omhandlet i stk. 4, hvis denne forvalter har modtaget en garanti af tilsvarende størrelse fra et kreditinstitut eller et forsikringsselskab, der har sit vedtægtsmæssige hjemsted i en medlemsstat eller et tredjeland, forudsat at det er underkastet tilsynsregler, som de kompetente myndigheder i hjemlandet betragter som svarende til reglerne i EU-retten.
                              6.   Kapitalgrundlaget skal være investeret i likvide aktiver eller let omsættelige aktiver og må ikke omfatte spekulative positioner.«
                           
                        
            
                  4)
               
               
                  Artikel 13 ændres således:
                  
                              a)
                           
                           
                              Stk. 2 ændres således:
                              
                                          i)
                                       
                                       
                                          Litra e) affattes således:
                                          
                                                      »e)
                                                   
                                                   
                                                      oplysninger om investeringernes art, værdi og formål, dog ikke om kvalificerede investeringer som omhandlet i artikel 5, stk. 1«.
                                                   
                                                
                                    
                                          ii)
                                       
                                       
                                          Følgende litra tilføjes:
                                          
                                                      »f)
                                                   
                                                   
                                                      en beskrivelse af, hvordan miljømæssige og klimarelaterede risici tages i betragtning i investeringer i kvalificerede sociale iværksætterfonde.«
                                                   
                                                
                                    
                        
                              b)
                           
                           
                              Følgende stykke tilføjes:
                              »5.   Den kompetente myndighed i hjemlandet skal give rettidig adgang til alle oplysninger, der er indsamlet i henhold til denne artikel, til den kompetente myndighed for den enkelte berørte kvalificerede sociale iværksætterfond, den kompetente myndighed i de enkelte berørte værtslande og ESMA efter proceduren i artikel 23.«
                           
                        
            
                  5)
               
               
                  Artikel 14, stk. 1, litra b), affattes således:
                  
                              »b)
                           
                           
                              beløbsstørrelsen af kapitalgrundlaget, der er til rådighed for forvalteren til at opretholde de menneskelige og tekniske ressourcer, som er nødvendige for en korrekt forvaltning af dennes kvalificerede sociale iværksætterfonde«.
                           
                        
            
                  6)
               
               
                  I artikel 15 foretages følgende ændringer:
                  
                              a)
                           
                           
                              Stk. 1, litra e), udgår.
                           
                        
                              b)
                           
                           
                              Stk. 2, litra d), udgår.
                           
                        
                              c)
                           
                           
                              Følgende stykker tilføjes:
                              »4.   Den kompetente myndighed i hjemlandet underretter den i stk. 1 omhandlede forvalter om, hvorvidt denne er blevet registreret som forvalter af en kvalificeret sociale iværksætterfond, senest to måneder efter at denne har fremsendt alle de i nævnte stykke omhandlede oplysninger.
                              5.   En registrering i overensstemmelse med nærværende artikel udgør en registrering som omhandlet i artikel 3, stk. 3, i direktiv 2011/61/EU med hensyn til forvaltningen af kvalificerede sociale iværksætterfonde.
                              6.   En forvalter af en kvalificeret social iværksætterfond som omhandlet i denne artikel meddeler den kompetente myndighed i hjemlandet enhver væsentlig ændring af betingelserne for dens første registrering i overensstemmelse med denne artikel, inden sådanne ændringer gennemføres.
                              Hvis den kompetente myndighed i hjemlandet beslutter at indføre restriktioner eller afvise de i første afsnit omhandlede ændringer, skal den underrette forvalteren af den kvalificerede sociale iværksætterfond inden for en måned efter modtagelse af meddelelsen af disse ændringer. Den kompetente myndighed kan forlænge denne frist med op til en måned, hvis den anser det for nødvendigt på grund af sagens særlige omstændigheder efter at have underrettet forvalteren af den kvalificerede sociale iværksætterfond. Ændringerne kan gennemføres, hvis den relevante kompetente myndighed ikke modsætter sig ændringerne inden for den relevante vurderingsperiode.
                              7.   Med henblik på at sikre ensartet anvendelse af denne artikel, kan ESMA udarbejde udkast til reguleringsmæssige tekniske standarder for yderligere at præcisere, hvilke oplysninger den kompetente myndighed skal have i forbindelse med anmodningen om den i stk. 1 omhandlede registrering, og for yderligere at præcisere de i stk. 2 fastsatte betingelser.
                              Kommissionen tillægges beføjelse til at supplere denne forordning ved at vedtage de i nærværende stykkes første afsnit omhandlede reguleringsmæssige tekniske standarder i overensstemmelse med artikel 10-14 i forordning (EU) nr. 1095/2010.
                              8.   Med henblik på at sikre ensartet anvendelse af denne artikel kan ESMA udarbejde udkast til reguleringsmæssige tekniske standarder for standardformularer, modeller og procedurer for indgivelse af oplysninger til den kompetente myndighed i forbindelse med den i stk. 1 fastsatte anmodning om registrering og de i stk. 2 fastsatte betingelser.
                              Kommissionen tillægges beføjelse til at vedtage de i nærværende stykkes første afsnit omhandlede gennemførelsesmæssige tekniske standarder i overensstemmelse med artikel 15 i forordning (EU) nr. 1095/2010.
                              9.   ESMA skal tilrettelægge og gennemføre peer reviews i henhold til artikel 30 i forordning (EU) nr. 1095/2010 med henblik på at styrke sammenhængen mellem de registreringsprocedurer, der foretages af de kompetente myndigheder i henhold til nærværende forordning.«
                           
                        
            
                  7)
               
               
                  Følgende artikler indsættes:
                  »Artikel 15a
                  1.   Forvaltere af kollektive investeringsvirksomheder, der er godkendt efter artikel 6 i direktiv 2011/61/EU, ansøger om registrering af de kvalificerede sociale iværksætterfonde, for hvilke de har til hensigt at bruge betegnelsen »EuSEF«.
                  2.   Den i stk. 1 omhandlede ansøgning om registrering indgives til den kompetente myndighed for den kvalificerede sociale iværksætterfond og skal indeholde følgende:
                  
                              a)
                           
                           
                              reglerne eller vedtægterne for den kvalificerede sociale iværksætterfond
                           
                        
                              b)
                           
                           
                              oplysninger om depositarens identitet
                           
                        
                              c)
                           
                           
                              de oplysninger, der er omhandlet i artikel 15, stk. 1
                           
                        
                              d)
                           
                           
                              en liste over de medlemsstater, hvor de i stk. 1 omhandlede forvaltere har etableret eller har til hensigt at etablere kvalificerede sociale iværksætterfonde.
                           
                        Med henblik på første afsnit, litra c), skal oplysningerne om de foranstaltninger, der er truffet for at opfylde kravene i kapitel II, omhandle de foranstaltninger, der er truffet for at overholde artikel 5, 6 og 10, artikel 13, stk. 2, og artikel 14, stk. 1, litra d), e) og f).
                  3.   Hvis den kompetente myndighed for en kvalificeret social iværksætterfond og den kompetente myndighed i hjemlandet ikke er den samme, anmoder den kompetente myndighed for den kvalificerede sociale iværksætterfond den kompetente myndighed i hjemlandet om oplysninger om, hvorvidt den kvalificerede sociale iværksætterfond er omfattet af forvalterens tilladelse til at forvalte AIF'er, og om de i artikel 15, stk. 2, litra a), fastsatte betingelser er opfyldt.
                  Den kompetente myndighed for den kvalificerede sociale iværksætterfond kan også anmode den kompetente myndighed i hjemlandet om præcisering og oplysninger, hvad angår den i stk. 2 omhandlede dokumentation.
                  Den kompetente myndighed i hjemlandet skal afgive svar i løbet af en måned efter den dato, hvor myndigheden har modtaget anmodningen fra den kompetente myndighed for den kvalificerede sociale iværksætterfond.
                  4.   De i stk. 1 omhandlede forvaltere er ikke forpligtede til at give oplysninger eller dokumenter, som de allerede har givet i henhold til direktiv 2011/61/EU.
                  5.   Efter at have vurderet den dokumentation, der er modtaget i overensstemmelse med stk. 2, og efter at have modtaget eventuelle præciseringer og oplysninger som omhandlet i stk. 3, registrerer den kompetente myndighed for den kvalificerede sociale iværksætterfond en fond som en kvalificeret social iværksætterfond, hvis forvalteren af fonden opfylder betingelserne i artikel 15, stk. 2.
                  6.   Den kompetente myndighed for en kvalificeret social iværksætterfond underretter den i stk. 1 omhandlede forvalter om, hvorvidt denne fond er blevet registreret som en kvalificeret social iværksætterfond, senest to måneder efter at den pågældende forvalter har fremsendt al den i stk. 2 omhandlede dokumentation.
                  7.   Registreringen i henhold til denne artikel er gyldig på hele Unionens område og giver mulighed for markedsføring af disse fonde i hele Unionen under betegnelsen »EuSEF«.
                  8.   Med henblik på at sikre ensartet anvendelse af denne artikel, kan ESMA udarbejde udkast til reguleringsmæssige tekniske standarder med henblik på yderligere at præcisere, hvilke oplysninger der skal gives til de kompetente myndigheder i henhold til stk. 2.
                  Kommissionen tillægges beføjelse til at supplere denne forordning ved at vedtage de i nærværende stykkes første afsnit omhandlede reguleringsmæssige tekniske standarder i overensstemmelse med artikel 10-14 i forordning (EU) nr. 1095/2010.
                  9.   For at sikre ensartede betingelser for anvendelse af denne artikel kan ESMA udarbejde udkast til tekniske gennemførelsesstandarder for standardformularer, modeller og procedurer for indgivelse af oplysninger til de kompetente myndigheder i henhold til stk. 2.
                  Kommissionen tillægges beføjelse til at vedtage de i nærværende stykkes første afsnit omhandlede gennemførelsesmæssige tekniske standarder i overensstemmelse med artikel 15 i forordning (EU) nr. 1095/2010.
                  10.   ESMA tilrettelægger og gennemføre peer reviews i henhold til artikel 30 i forordning (EU) nr. 1095/2010 med henblik på at styrke sammenhængen mellem de registreringsprocedurer, der foretages af de kompetente myndigheder i henhold til nærværende forordning.
                  Artikel 15b
                  Medlemsstaterne sikrer, at ethvert afslag på registrering af en forvalter som omhandlet i artikel 15 eller af en fond som omhandlet i artikel 15a skal begrundes, skal meddeles de forvaltere, der er omhandlet i disse artikler, og kan indbringes for en national retsinstans, en administrativ myndighed eller en anden myndighed. Denne klagemulighed skal også eksistere med hensyn til registrering, hvis der ikke er truffet afgørelse om registreringen inden for to måneder efter, at forvalteren har indgivet alle de nødvendige oplysninger. Medlemsstaterne kan kræve, at en forvalter udtømmer alle forudgående administrative retsmidler efter national lovgivning, før den benytter denne klagemulighed.«
               
            
                  8)
               
               
                  Artikel 17, stk. 1 og 2, affattes således:
                  »1.   Hjemlandets kompetente myndighed underretter straks de kompetente myndigheder i værtslandene og ESMA om enhver registrering eller sletning fra registeret af en forvalter af en kvalificeret social iværksætterfond, om enhver tilføjelse eller sletning fra registeret af en kvalificeret social iværksætterfond og om enhver tilføjelse eller sletning fra medlemsstaternes liste, hvor en forvalter af en kvalificeret social iværksætterfond har til hensigt at markedsføre disse fonde.
                  Med henblik på første afsnit skal den kompetente myndighed for en kvalificeret social iværksætterfond, som er blevet registreret i overensstemmelse med artikel 15a, straks underrette den kompetente myndighed i hjemlandet, de kompetente myndigheder i værtslandene og ESMA om enhver tilføjelse eller sletning fra registeret af en kvalificeret social iværksætterfond eller enhver tilføjelse til eller sletning fra listen over de medlemsstater, hvor forvalteren af kvalificerede sociale iværksætterfonde har til hensigt at markedsføre denne fond.
                  2.   Værtslandets kompetente myndigheder må ikke pålægge forvaltere af kvalificerede sociale iværksætterfonde krav eller administrative procedurer i forbindelse med markedsføring af deres kvalificerede sociale iværksætterfonde og må ikke kræve forudgående godkendelse af markedsføringen, inden den iværksættes. Sådanne krav eller administrative procedurer omfatter gebyrer og andre afgifter.«
               
            
                  9)
               
               
                  Følgende artikel indsættes:
                  »Artikel 17a
                  1.   Med henblik på at tilrettelægge og gennemføre peer reviews i overensstemmelse med artikel 15, stk. 9, og artikel 15a, stk. 10, skal den kompetente myndighed i hjemlandet eller, hvis den ikke er den samme, den kompetente myndighed for den kvalificerede sociale iværksætterfond, sikre, at de endelige oplysninger, på grundlag af hvilke registreringen blev foretaget, som fastsat i artikel 15, stk. 1 og 2, og artikel 15a, stk. 2, stilles til rådighed for ESMA inden for en rimelig frist efter registreringen. Sådanne oplysninger skal stilles til rådighed efter proceduren i artikel 23.
                  2.   Med henblik på at sikre ensartet anvendelse af denne artikel kan ESMA udarbejde udkast til reguleringsmæssige tekniske standarder med henblik på yderligere at præcisere, hvilke oplysninger der skal gives ESMA i henhold til stk. 1.
                  Kommissionen tillægges beføjelse til at supplere denne forordning ved at vedtage de i nærværende stykkes første afsnit omhandlede reguleringsmæssige tekniske standarder i overensstemmelse med artikel 10-14 i forordning (EU) nr. 1095/2010.
                  3.   For at sikre ensartede betingelser for anvendelse af denne artikel kan ESMA udarbejde udkast til tekniske gennemførelsesstandarder for standardformularer, modeller og procedurer for indgivelse af oplysninger til ESMA i henhold til stk. 1.
                  Kommissionen tillægges beføjelse til at vedtage de i nærværende stykkes første afsnit omhandlede gennemførelsesmæssige tekniske standarder i overensstemmelse med artikel 15 i forordning (EU) nr. 1095/2010.«
               
            
                  10)
               
               
                  Artikel 18 affattes således:
                  »Artikel 18
                  1.   ESMA fører en central database, som er offentligt tilgængelig via internettet, og som indeholder en oversigt over alle forvaltere af kvalificerede sociale iværksætterfonde, der anvender betegnelsen »EuSEF«, og de kvalificerede sociale iværksætterfonde, som de anvender denne betegnelse for, samt de lande, hvori disse fonde markedsføres.
                  2.   På sit websted indsætter ESMA links til relevante oplysninger om tredjelande, der opfylder de gældende krav i artikel 3, stk. 1, første afsnit, litra d), nr. v).«
               
            
                  11)
               
               
                  I artikel 19 indsættes følgende stykker:
                  »1a.   For forvaltere som omhandlet i artikel 2, stk. 2, er den kompetente myndighed i hjemlandet ansvarlig for at overvåge overholdelsen og tilstrækkeligheden af de ordninger og den organisation, som forvalteren har iværksat, således at forvalteren er i stand til at overholde de forpligtelser og regler, der vedrører oprettelse og drift af alle de kvalificerede sociale iværksætterfonde, den forvalter.
                  1b.   For en kvalificeret social iværsætterfond forvaltet af en forvalter som omhandlet i artikel 2, stk. 2, er den kompetente myndighed for den kvalificerede sociale iværksætterfond ansvarlig for at føre tilsyn med den kvalificerede sociale iværksætterfonds overholdelse af bestemmelserne i artikel 5 og 6 og artikel 14, stk. 1, litra c) og i). Den kompetente myndighed for den kvalificerede sociale iværksætterfond er også ansvarlig for at føre tilsyn med denne fonds overholdelse af de forpligtelser, der er fastsat i fondsbestemmelserne eller fondens vedtægter.«
               
            
                  12)
               
               
                  I artikel 20 tilføjes følgende stykke:
                  »ESMA skal tilrettelægge og gennemføre peer reviews i henhold til artikel 30 i forordning (EU) nr. 1095/2010 med henblik på at styrke sammenhængen mellem de processer i forbindelse med tilsyns- og undersøgelsesbeføjelser, der gennemføres af de kompetente myndigheder i henhold til nærværende forordning.«
               
            
                  13)
               
               
                  Artikel 21 ændres således:
                  
                              a)
                           
                           
                              I stk. 2 ændres »16. maj 2015« til »2. marts 2020«.
                           
                        
                              b)
                           
                           
                              Følgende stykke tilføjes:
                              »3.   Forvaltere som omhandlet i artikel 2, stk. 1, skal til enhver tid opfylde denne forordning og er ligeledes ansvarlige for enhver overtrædelse af denne forordning, herunder for enhver skade eller ethvert tab, der måtte opstå som følge deraf.
                              Forvaltere som omhandlet i artikel 2, stk. 2, skal til enhver tid overholde direktiv 2011/61/EU. De er ansvarlige for at sikre, at denne forordning overholdes, og er ansvarlige i overensstemmelse med direktiv 2011/61/EU. Disse forvaltere er også ansvarlige for enhver skade eller ethvert tab, der måtte opstå som følge af overtrædelse af denne forordning.«
                           
                        
            
                  14)
               
               
                  Artikel 22 ændres således:
                  
                              a)
                           
                           
                              Stk. 1 ændres således:
                              
                                          i)
                                       
                                       
                                          Den indledende tekst affattes således:
                                          »1.   Under overholdelse af proportionalitetsprincippet træffer den kompetente myndighed de passende foranstaltninger, der er omhandlet i stk. 2, alt efter hvad der er relevant, hvis forvalteren af den kvalificerede sociale iværksætterfond:«.
                                       
                                    
                                          ii)
                                       
                                       
                                          Litra c) affattes således:
                                          
                                                      »c)
                                                   
                                                   
                                                      anvender betegnelsen »EuSEF« uden at være registreret i overensstemmelse med artikel 15, eller hvis den kvalificerede sociale iværksætterfond ikke er registreret i overensstemmelse med artikel 15a«.
                                                   
                                                
                                    
                                          iii)
                                       
                                       
                                          Litra e) affattes således:
                                          
                                                      »e)
                                                   
                                                   
                                                      har opnået en registrering ved hjælp af falske erklæringer eller andre ulovlige midler i strid med artikel 15 eller artikel 15a«.
                                                   
                                                
                                    
                        
                              b)
                           
                           
                              Stk. 2, 3 og 4 affattes således:
                              »2.   I de tilfælde, der er omhandlet i stk. 1, skal den kompetente myndighed, hvis det er relevant:
                              
                                          a)
                                       
                                       
                                          træffe foranstaltninger til at sikre, at en forvalter af en berørt kvalificeret social iværksætterfond overholder artikel 5 og 6, artikel 7, litra a) og b), og artikel 13-15a, alt efter hvad der er relevant
                                       
                                    
                                          b)
                                       
                                       
                                          forbyde forvalteren af den berørte kvalificerede sociale iværksætterfond at anvende betegnelsen »EuSEF« og slette denne forvalter eller den berørte kvalificerede sociale iværksætterfond fra registret.
                                       
                                    3.   Den kompetente myndighed, som er omhandlet i stk. 1, underretter omgående enhver anden relevant kompetent myndighed, de kompetente myndigheder i ethvert værtsland i overensstemmelse med artikel 15, stk. 1, litra d), og ESMA om, at en forvalter af en kvalificeret social iværksætterfond eller en kvalificeret social iværksætterfond er slettet fra registret.
                              4.   Retten til at markedsføre en eller flere kvalificerede sociale iværksætterfonde under betegnelsen »EuSEF« i Unionen ophører med øjeblikkelig virkning fra datoen for den kompetente myndigheds beslutning, jf. stk. 2, litra b).«
                           
                        
                              c)
                           
                           
                              Følgende stykke tilføjes:
                              »5.   Hjemlandets eller værtslandets kompetente myndighed, alt efter hvad der er relevant, underretter straks ESMA, hvis de har klare og påviselige grunde til at tro, at forvalteren af en kvalificeret social iværksætterfond har begået en af de overtrædelser, der er omhandlet i stk. 1, litra a)-i).
                              ESMA kan under overholdelse af proportionalitetsprincippet fremsætte henstillinger i overensstemmelse med artikel 17 i forordning (EU) nr. 1095/2010 til de berørte kompetente myndigheder om at træffe en eller flere af de foranstaltninger, der er omhandlet i stk. 2 i nærværende artikel, eller at undlade at træffe sådanne foranstaltninger.«
                           
                        
            
                  15)
               
               
                  Følgende artikel indsættes:
                  »Artikel 22a
                  De beføjelser, der er tillagt kompetente myndigheder i henhold til direktiv 2011/61/EU, herunder bestemmelserne vedrørende sanktioner, udøves også for så vidt angår de forvaltere, der er omhandlet i artikel 2, stk. 2, i denne forordning.«
               
            
                  16)
               
               
                  Artikel 27 ændres således:
                  
                              a)
                           
                           
                              I stk. 2, litra a), ændres »den 22. juli 2017« til »den 2. marts 2022«.
                           
                        
                              b)
                           
                           
                              Følgende stykke tilføjes:
                              »4.   Parallelt med revisionen i overensstemmelse med artikel 69 i direktiv 2011/61/EU, og særlig for så vidt angår forvaltere, der er registreret i henhold til artikel 3, stk. 2, litra b), i nævnte direktiv, analyserer Kommissionen:
                              
                                          a)
                                       
                                       
                                          forvaltningen af kvalificerede sociale iværksætterfonde og det hensigtsmæssige i at foretage ændringer i den retlige ramme, herunder muligheden for at indføre et forvaltningspas, og
                                       
                                    
                                          b)
                                       
                                       
                                          hvorvidt definitionen af markedsføring for kvalificerede sociale iværksætterfonde er egnet, konsekvenserne af denne definition samt af de forskellige nationale fortolkninger heraf for kvalificerede sociale iværksætterfondes drift og levedygtighed og af den grænseoverskridende fordeling af sådanne fonde.
                                       
                                    Efter denne revision forelægger Kommissionen Europa-Parlamentet og Rådet en rapport, som, hvis det er relevant, ledsages af et lovgivningsforslag.«
                           
                        
            Artikel 3
      Denne forordning træder i kraft på tyvendedagen efter offentliggørelsen i Den Europæiske Unions Tidende.
      Den anvendes fra den 1. marts 2018.
      Artikel 10, stk. 2-6, og artikel 13, stk. 1, litra b), i forordning (EU) nr. 345/2013 som ændret ved nærværende forordning og artikel 11, stk. 2-6, og artikel 14, stk. 1, litra b) i forordning (EU) nr. 346/2013 som ændret ved nærværende forordning finder ikke anvendelse på eksisterende forvaltere i forbindelse med eksisterende kvalificerede venturekapitalfonde og kvalificerede sociale iværksætterfonde i disse fondes løbetid pr. den 1. marts 2018. Sådanne forvaltere sikrer, at de til enhver tid kan godtgøre, at deres kapitalgrundlag er tilstrækkeligt til at videreføre deres operationer.
      
         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Strasbourg, den 25. oktober 2017.
         
            
               På Europa-Parlamentets vegne
            
            A. TAJANI
            
               Formand
            
         
         
            
               På Rådets vegne
            
            M. MAASIKAS
            
               Formand
            
         
      
      
         (1)  EUT C 394 af 26.10.2016, s. 2.
      
         (2)  EUT C 75 af 10.3.2017, s. 48.
      
         (3)  Europa-Parlamentets holdning af 14.9.2017 (endnu ikke offentliggjort i EUT) og Rådets afgørelse af 9.10.2017.
      
         (4)  Europa-Parlamentets og Rådets forordning (EU) nr. 345/2013 af 17. april 2013 om europæiske venturekapitalfonde (EUT L 115 af 25.4.2013, s. 1).
      
         (5)  Europa-Parlamentets og Rådets forordning (EU) nr. 346/2013 af 17. april 2013 om europæiske sociale iværksætterfonde (EUT L 115 af 25.4.2013, s. 18).
      
         (6)  Europa-Parlamentets og Rådets direktiv 2011/61/EU af 8. juni 2011 om forvaltere af alternative investeringsfonde og om ændring af direktiv 2003/41/EF og 2009/65/EF samt forordning (EF) nr. 1060/2009 og (EU) nr. 1095/2010 (EUT L 174 af 1.7.2011, s. 1).
      
         (7)  Europa-Parlamentets og Rådets forordning (EU) nr. 1095/2010 af 24. november 2010 om oprettelse af en europæisk tilsynsmyndighed (Den Europæiske Værdipapir- og Markedstilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/77/EF (EUT L 331 af 15.12.2010, s. 84).
      
         (8)  Kommissionens forordning (EU) nr. 651/2014 af 17. juni 2014 om visse kategorier af støttes forenelighed med det indre marked i henhold til traktatens artikel 107 og 108 (EUT L 187 af 26.6.2014, s. 1).